Video: Treffers van toeka tot nou in vier minuteDie video volg onderaan die berig. Pentatonix, ŉ a capella -groep, maak opslae op YouTube met ŉ verskeidenheid van liedjies, wat strek van die 11de eeu tot 2013, wat hulle binne vier minute sing. Sedert die groep hul video op 15 April op YouTube gelaai het, is dit al bykans 6 miljoen keer gekyk. Die groep skryf hulle het besluit om ŉ samestelling van hul gunsteling treffers deur die jare heen te maak. Hulle begin in die 11de eeu met Salve Regina, gevolg met ŉ treffer in die 1600’s, Canon in D van Pachelbel. Hulle neem ŉ mens ook op ŉ nostalgiese toer van die 1940’s tot 1980’s met treffers van die Andrew Sisters, Beach Boys, Beatles en Michael Jackson. Hulle eindig in die hede met treffers van onder andere Justin Bieber, Rihanna, Fun en Psy.